
 a Képviselő-testület
2026. november 4-i soron következő/rendkívüli ülésére





Tárgy:           Létszám-emelés és többlettámogatás a Család- és gyermekjóléti Központ és Szolgálatnál

   




Előterjesztő:		Lesi Árpád polgármester

Készítette:		Károlyi Mónika Katalin jegyző


Tárgyalja:		Pénzügyi Bizottság
Ügyrendi, Szociális és Egyházügyi Bizottság
			
	

Határozat
Rendelet


Az elfogadáshoz szükséges döntés típusa: 	határozat esetén egyszerű többségű szavazat
						rendelet esetén minősített többségű szavazat


Nyílt ülés
Zárt ülés




Tisztelt Képviselő-testület! 


A Kistérségi Egyesített Szociális Intézmény Család- és gyermekjóléti Központ és Szolgálatnál kormányhivatali ellenőrzés volt az év folyamán.

Az ellenőrzésen elrendelték, hogy az intézmények esetében biztosítani szükséges még 3 fő családsegítő munkatársat, 3 fő óvodai- iskolai szociális segítőt, valamint 2 fő esetmenedzsert.

Intézményeknél a jelenlegi foglalkoztatotti létszám:
- 1 fő szakmai vezető
- 4 fő esetmenedzser + 1 fő gyesen + 1 fő 4 órában szociális diagnózis készítő
- 3 fő (1 fő 4 órában) + 1 fő gyesen óvodai – iskolai szociális segítő
- 9 fő családsegítő

A központi finanszírozás az alábbiak szerint történik:
- 6,7 fő család- és gyermekjóléti központ - esetmenedzser
- 4 fő óvodai- iskolai szociális segítő
- 6 fő család és gyermekjóléti szolgálat - családsegítő


Amint látható, van üres álláshely, amit sajnos nem tudnak betölteni, viszont olyan is van, ahol több alkalmazott van, mint a finanszírozott. Ezek ellenére is kér még az ellenőrzés plusz státuszt a magas esetszámok miatt. 
Az ellenőrzés óta felvettek 2 főt családsegítő munkakörbe, közülük 1 fő a nehéz munkakörre való hivatkozással két hét után felmondott.
Óvodai- iskolai szociális segítőnek 3 főt vett fel az intézmény, közülük ketten dolgoznak.
Esetmenedzseri pozícióra nem jelentkezik senki.

Az ellenőr javaslata, hogy a társulás önkormányzatai járuljanak hozzá a finanszírozáshoz,  így emelve a fizetéseken, valamint pluszjuttatásokkal meg lehet tartani a dolgozókat és továbbiakat lehet alkalmazni.

A Felső-Kiskunsági és Dunamelléki Többcélú Kistérségi Társulás Tanácsa megtárgyalta a fenti felvetést és határozatában kéri a társult önkormányzatok Képviselő-testületeinek  döntését a keretemeléshez szükséges önkormányzati többletforrás biztosítása vonatkozásában.

Fentiekre tekintettel kérem a Tisztelt Képviselő-testületet az előterjesztés megvitatására.




HATÁROZAT-TERVEZET I.


Tárgy:   Létszámkeret-emelés és többlettámogatás a Család- és gyermekjóléti Központ és Szolgálatnál 

Kunszentmiklós Város Önkormányzat Képviselő-testülete (továbbiakban: Képviselő-testület) megtárgyalta Lesi Árpád polgármester előterjesztését és úgy határoz, hogy

1. Kunszentmiklós Város Önkormányzata Képviselő-testülete támogatja a Család és Gyermekjóléti és Központ Szolgálat létszámkeretének emelését és az ehhez szükséges többletforrást  havi  …. Ft összeghatárig biztosítja a ………….. keret terhére.

HATÁROZAT-TERVEZET II.


Tárgy:   Létszámkeret-emelés és többlettámogatás a Család- és gyermekjóléti Központ és Szolgálatnál 

Kunszentmiklós Város Önkormányzat Képviselő-testülete (továbbiakban: Képviselő-testület) megtárgyalta Lesi Árpád polgármester előterjesztését és úgy határoz, hogy

1. Kunszentmiklós Város Önkormányzata Képviselő-testülete nem támogatja a Család és Gyermekjóléti Szolgálat és Központ létszámkeretének emelését és az ehhez szükséges többletforrást nem tudja biztosítani. 

Határidő: 2026. december 31.
Felelős: 
· Lesi Árpád polgármester
· Károlyi Mónika Katalin jegyző

A határozatról értesülnek:
- Lesi Árpád polgármester
- Károlyi Mónika Katalin jegyző
- Felső-Kiskunsági és Dunamelléki Többcélú Kistérségi Társulás Tanácsa
- Irattár

Kunszentmiklós, 2026. október 27.

	  Lesi Árpád sk.
	  polgármester


image1.emf

